3.pielikums

Ministru kabineta

2006.gada 3.janvāra

noteikumiem Nr.21

# Atbalsts augkopības attīstībai

**I. Vispārīgie jautājumi**

1. Subsīdiju mērķis ir nodrošināt augkopības nozaru ražošanas efektivitāti, veidojot konkurētspējīgu un daudzfunkcionālu lauksaimniecības nozari visaptverošas un integrētas lauku attīstības ietvaros.

2. Subsīdiju kopējā summa ir 2220000 latu.

3. Subsīdijas tiek piešķirtas šādiem pasākumiem:

|  |  |  |
| --- | --- | --- |
| Nr.  p.k. | Pasākums | Summa (lati) |
| 1. | Atbalsts kultūraugu genofonda saglabāšanai un izlases sēklas kvalitātes uzlabošanai | 430000 |
| 2. | Atbalsts ilggadīgo stādījumu integrētai audzēšanai  (tai skaitā finansējums par 2005.gadā iesniegtajiem iesniegumiem) | 710000 |
| 3. | Atbalsts integrētai dārzeņu audzēšanas sistēmai  (tai skaitā finansējums par 2005.gadā iesniegtajiem iesniegumiem) | 480000 |
| 4. | Atbalsts produktīvu ilggadīgo stādījumu ierīkošanai | 400000 |

**II. Atbalsts kultūraugu genofonda saglabāšanai un izlases sēklas   
kvalitātes uzlabošanai**

4. Subsīdiju mērķis ir atbalstīt augu ģenētisko resursu kolekciju (turpmāk – kultūraugu genofonds) saglabāšanu, to novērtēšanu un pasportizā­ciju, paplašināt selekcijas darba turpināšanas iespējas un paaugstināt vietējo selekcijas šķirņu izlases sēklas kvalitāti.

5. Subsīdijas pretendents saņem, ja tam pieder valsts nozīmes kultūraugu genofonda kolekcija vai tas uzlabo izlases sēklu (kartupeļiem – arī pirmās paaudzes pirmsbāzes sēklas (izlases sēklas)) kvalitāti.

6. Lai saņemtu subsīdijas, pretendents iesniedz Lauku atbalsta dienestā:

6.1. darbības programmu šī pielikuma 5.punktā noteiktajā jomā;

6.2. projektu par:

6.2.1. kultūrauga genofonda uzturēšanas, novērtēšanas un pasportizācijas iekārtu iegādi;

6.2.2. augu gēnu bankas uzturēšanu, datu bāzes uzturēšanu, molekulārās pasportizācijas laboratorijas uzturēšanu;

6.2.3. kultūraugu genofonda uzturēšanai, novērtēšanai un pasportizācijai nepieciešamo telpu rekonstrukciju.

7. Nacionālā augu šķirņu padome izstrādā kultūraugu genofonda saglabāšanas un izlases sēklu kvalitātes uzlabošanas izcenojumus un apjomu un iesniedz Zemkopības ministrijas izveidotajai komisijai. Izlases sēklu kvalitātes uzlabošanas apakšprogrammā iekļauj tikai to šķirņu sēklas, kuras ir iekļautas Latvijas augu šķirņu katalogā.

8. Šī pielikuma 6.2.apakšpunktā minētos projektus izvērtē un kultūraugu genofonda saglabāšanas un izlases sēklas kvalitātes uzlabošanas izcenojumus un apjomus apstiprina komisija.

9. Subsīdijas saņem, ja programma vai projekts īstenots laikposmā no līguma noslēgšanas dienas līdz 2006.gada 1.decembrim.

10. Saskaņā ar šī pielikuma 5.punkta un 6.1.apakšpunkta nosacījumiem pretendents līdz 2006.gada 1.martam iesniedz Lauku atbalsta dienestā kultūraugu genofonda saglabāšanas vai izlases sēklu kvalitātes uzlabošanas programmu.

11. Pretendents līdz 2006.gada 1.martam vai 1.jūnijam iesniedz Lauku atbalsta dienestā projektu par šī pielikuma 6.2.apakšpunktā minētajiem pasākumiem (piecos eksemplāros) ar šādām sadaļām:

11.1. pieprasīto subsīdiju pamatojums;

11.2. izmaksu tāme;

11.3. gaidāmais subsīdiju izlietošanas rezultāts;

11.4. tehniskais nodrošinājums (norāda nosaukumu un tehniskā stāvokļa raksturojumu, informāciju apkopo tabulā).

12. Subsīdiju saņemšanas kārtība:

12.1. ja iesniegta programma, izmaksā avansu 50 % apmērā no iesniegtās darbības programmas summas. Pretendentiem, kuri nav pievienotās vērtības nodokļa maksātāji, subsīdijas aprēķina un izmaksā kopā ar pievienotās vērtības nodokli;

12.2. ja iesniegts projekts, var paredzēt avansa maksājumu līdz 90 % no piešķirtās subsīdiju summas. Lauku atbalsta dienests var izmaksāt subsīdijas   
100 % apmērā, ja pretendents iesniedz rēķina kopiju par darījumiem un rakstiski apliecina, ka 10 darbdienu laikā par izlietotajiem līdzekļiem tiks iesniegtas darījumus un samaksu apliecinošu dokumentu kopijas, kā arī tiks izpildītas šī pielikuma 19.punkta prasības. Projektiem subsīdijas tiek aprēķinātas un izmaksātas kopā ar pievienotās vērtības nodokli;

12.3. Lauku atbalsta dienests izmaksā subsīdijas saskaņā ar iesniegtajām programmām un komisijas apstiprinātiem projektiem;

12.4. līgumu ar pretendentu par programmas vai projekta izpildi un subsīdiju saņemšanu slēdz Lauku atbalsta dienests, līgumā paredzot:

12.4.1. programmā paredzēto pasākumu izpildes kontroli trīs gadus pēc subsīdiju saņemšanas;

12.4.2. kultūraugu genofonda vai attiecīgā pamatlīdzekļa atsavināšanas aizliegumu;

12.5. noslēdzot līgumu par subsīdiju izmantošanu, pretendents kopā ar projektu iesniedz iepirkuma procedūras apkopojumu un piedāvājumu kopijas (izņemot šī pielikuma 6.2.2.apakšpunktu).

13. Lauku atbalsta dienests piecu darbdienu laikā pēc projektu iesniegšanas termiņa beigām sagatavo kopsavilkumu par pieņemtajiem projektiem un kopā ar trim projekta eksemplāriem iesniedz Nacionālajā augu šķirņu padomēizvērtēšanai un prioritāšu noteikšanai.

14. Nacionālā augu šķirņu padome 20 dienu laikā pēc kopsavilkuma un projekta eksemplāru saņemšanas izvērtē tos un iesniedz priekšlikumus Zemkopības ministrijas komisijai.

15. Zemkopības ministrijas komisija 20 dienu laikā pēc priekšlikumu saņemšanas pieņem lēmumu par atbalstāmajiem projektiem un iesniedz sēdes protokolu Lauku atbalsta dienestā.

16. Iesniegtais projekts nedrīkst būt līdzfinansēts no šo noteikumu 4.pielikuma IV daļā un 5.pielikumā paredzētajām subsīdijām.

17. Par subsīdiju piešķiršanu Lauku atbalsta dienests rakstiski informē pretendentu piecu darbdienu laikā pēc Zemkopības ministrijas komisijas sēdes protokola saņemšanas.

18. Par kultūraugu genofonda kolekcijas postījumiem, kā arī par programmas uzdevumu iespējamo neizpildi pretendents nekavējoties rakstiski informē Lauku atbalsta dienestu. Lauku atbalsta dienests izveido komisiju, kas pārbauda sējumus vai stādījumus uz vietas, izvērtē pretendenta rīcību postījumu ierobežošanai un novēršanai. Pamatojoties uz dabā veikto apsekojumu, komisija pieņem lēmumu par subsīdiju turpmāko izmaksāšanu vai izmaksas pārtraukšanu.

19. Projektu gala norēķinu veic pēc pieņemšanas un nodošanas akta, darījumus un samaksu apliecinošu dokumentu kopiju un inventarizācijas kartīšu kopiju iesniegšanas Lauku atbalsta dienestā.

20. Par kultūraugu genofonda kolekcijas saglabāšanas, novērtēšanas un pasportizācijas rezultātiem pretendents sagatavo pārskatu un līdz 2006.gada 1.decembrim iesniedz to Zemkopības ministrijā.

**III. Atbalsts ilggadīgo stādījumu integrētai audzēšanai**

21. Subsīdiju mērķis ir sekmēt vidi saudzējošu intensīvas audzēšanas tehnoloģiju ieviešanu augļu un ogu dārzos, lai nodrošinātu augstas kvalitātes produkcijas ražošanu.

22. Subsīdijas saņem fiziskas vai juridiskas personas, kurām augļu koku vai ogulāju stādījumi iekārtoti atbilstoši intensīvas audzēšanas tehnoloģiju prasībām, ja tiek ievērotas šādas prasības:

22.1. stādījumi nodrošina produkcijas ražošanu;

22.2. subsīdiju saņemšanai nevar pieteikt dārzu platības, ja par šīm platībām saimniecība saņem atbalstu saskaņā ar Lauku attīstības plāna agrovides pasākumiem.

23. Subsīdijas tiek maksātas, ja:

23.1. vienas augļaugu kultūras stādījumu platības augļu un ogu ražošanai nav mazākas:

23.1.1. par vienu hektāru − ābelēm, ķiršiem, avenēm, zemenēm, smiltsērkšķiem un krūmogulājiem. Var summēt:

23.1.1.1. upeņu, ērkšķogu un jāņogu stādījumu platības;

23.1.1.2. saldo un skābo ķiršu stādījumu platības;

23.1.1.3. ābeļu stādījumu platības ar dažādu stādu skaitu vienā hektārā;

23.1.2. par 0,5 hektāriem − plūmēm, bumbierēm, dzērvenēm, zilenēm, krūmcidonijām, vīnogām un plūškokiem;

23.2. dārzi tiek kopti, ievērojot integrētas, vidi saudzējošas audzēšanas tehnoloģijas prasības.

24. Pretendents reģistrē žurnālā regulāras dārzu kontrolpārbaudes rezultātus, pierakstot novērojumus par kaitēkļu un slimību parādīšanās pazīmēm, kā arī visus darbus, izlietotos minerālmēslus, pesticīdus un to izmantošanas laiku. Žurnālu uzrāda dārza pārbaudītājam vai Lauku atbalsta dienesta reģionālās lauksaimniecības pārvaldes pārstāvim. Žurnālā reģistrē arī iegādāto pesticīdu un minerālmēslu pavadzīmes.

25. Subsīdiju apmērs par hektāru augļu un ogu dārzu ir šāds:

25.1. ābelēm un bumbierēm – 519 latu;

25.2. plūmēm un ķiršiem – 352 lati;

25.3. avenēm – 314 latu;

25.4. dzērvenēm – 280 latu;

25.5. plūškokiem, smiltsērkšķiem, vīnogām – 215 latu;

25.6. upenēm, jāņogām, ērkšķogām, krūmcidonijām – 221 lats;

25.7. krūmmellenēm (zilenēm) – 335 lati;

25.8. zemenēm – 144 lati.

26. Lai saņemtu subsīdijas, pretendents līdz 2006.gada 1.jūnijam iesniedz Lauku atbalsta dienesta reģionālajā lauksaimniecības pārvaldē iesniegumu (1.tabula). Iesniegumā norāda audzējamos kultūraugus, kā arī platības, kurās paredzēta integrētas audzēšanas tehnoloģijas izmantošana. Lauku atbalsta dienesta iesnieguma kopiju iesniedz Latvijas Augļkopju asociācijā attiecīgo platību apsekošanai un izvērtēšanai. Integrētās audzēšanas kursu apliecības kopiju pretendents iesniedz Lauku atbalsta dienestā līdz 2006.gada 1.oktobrim.

1.tabula

**Iesniegums subsīdiju saņemšanai par augļu un ogu dārzu platībām ar integrētas audzēšanas tehnoloģijām**

|  |  |  |
| --- | --- | --- |
| Lauku atbalsta dienesta |  | reģionālajai lauksaimniecības pārvaldei |

|  |  |  |
| --- | --- | --- |
| Iesniedzējs |  | |
|  | (vārds, uzvārds, juridiskās personas nosaukums, nodokļu maksātāja reģistrācijas numurs, tālrunis) | |
| Juridiskā adrese | |  |

|  |  |
| --- | --- |
| Lauku atbalsta dienesta klienta reģistrācijas numurs |  |

|  |  |
| --- | --- |
| Dārza atrašanās vieta |  |

|  |  |
| --- | --- |
| Norēķinu rekvizīti |  |
|  | (bankas nosaukums, kods, konts) |

|  |  |  |  |  |
| --- | --- | --- | --- | --- |
| Kultūraugs | Platība hektāros\* | Lauku bloku Nr. | Izcenojums latos par hektāru | Kopējā subsīdiju summa latos |
|  |  |  |  |  |
| Kopā: |  | x | x |  |

Piezīme. \* Platības tiek norādītas ar precizitāti līdz vienai zīmei aiz komata.

|  |  |
| --- | --- |
| Iesnieguma iesniedzējs |  |
|  | (paraksts un tā atšifrējums) |

|  |  |
| --- | --- |
| Pieņēma |  |
|  | (Lauku atbalsta dienesta reģionālās lauksaimniecības pārvaldes pārstāvja amats, vārds, uzvārds, paraksts, datums) |
|  |  |
| Piezīmes |  |

27. Latvijas Augļkopju asociācijas pārstāvji vai Latvijas Lauku konsultāciju un izglītības centra konsultanti, kuri apstiprināti Latvijas Augļkopju asociācijas valdē, visā veģetācijas periodā pārbauda stādījumu atbilstību integrētās audzēšanas tehnoloģijām un izvērtējumu iesniedz Lauku atbalsta dienestā līdz 2006.gada 1.oktobrim.

28. Ja 2006.gadā stādījums atbilst integrētās audzēšanas prasībām, Lauku atbalsta dienests pieņem lēmumu par subsīdiju izmaksu līdz 2006.gada 1.novembrim. Lauku atbalsta dienests slēdz līgumu uz pieciem gadiem ar atbalsta pretendentu par agrovides prasību ievērošanu.

29. Integrētās audzēšanas sistēmas ieviešanai un monitoringa nodroši­nājumam tiek piešķirts finansējums 40000 latu apmērā un noteikta šāda atbalsta saņemšanas kārtība:

29.1. lēmumu par subsīdiju piešķiršanu pieņem Zemkopības ministrijas izveidota komisija;

29.2. Lauku atbalsta dienests subsīdijas izmaksā, pamatojoties uz Zemkopības ministrijas komisijas lēmumu;

29.3. atbalsta pretendents līdz 2006.gada 1.aprīlim iesniedz komisijai:

29.3.1. informāciju par pasākumu mērķiem;

29.3.2. informāciju par darbībām mērķu sasniegšanai;

29.3.3. informāciju par plānotajiem rezultātiem;

29.3.4. izdevumu tāmi;

29.4. komisija izvērtē iesniegtos dokumentus un 10 dienu laikā pieņem lēmumu par atbalsta piešķiršanu un paziņo par to Lauku atbalsta dienestam;

29.5. Lauku atbalsta dienests slēdz līgumu ar komisijas izvēlēto pretendentu. Līgumam pievieno komisijā apstiprinātu izdevumu tāmi. Līgumā paredz:

29.5.1. finansējuma izmaksas termiņus;

29.5.2. iespējamos avansa piešķiršanas nosacījumus;

29.5.3. darījumus un samaksu apliecinošo dokumentu iesniegšanas termiņu.

30. Integrētās audzēšanas sistēmas teorētisko un praktisko apmācību nodrošināšanai tiek piešķirts finansējums 20000 latu apmērā, un noteikta šāda atbalsta saņemšanas kārtība:

30.1. lēmumu par subsīdiju piešķiršanu pieņem Zemkopības ministrijas izveidota komisija;

30.2. Lauku atbalsta dienests subsīdijas izmaksā, pamatojoties uz Zemkopības ministrijas komisijas lēmumu;

30.3. integrētās audzēšanas sistēmas apmācību nodrošinātājs, kas reģistrēts Zinātnisko institūciju reģistrā, līdz 2006.gada 1.martam iesniedz komisijā izvērstu apmācību programmu un tāmi par apmācības programmas nodrošināšanu 2006.gadā;

30.4. komisija izvērtē iesniegtos dokumentus, 10 dienu laikā pieņem lēmumu par atbalsta piešķiršanu un paziņo par to Lauku atbalsta dienestam;

30.5. Lauku atbalsta dienests slēdz līgumu ar komisijas izvēlēto pretendentu. Līgumam pievieno komisijā apstiprinātu izdevumu tāmi. Līgumā paredz:

30.5.1. finansējuma izmaksas termiņus;

30.5.2. iespējamos avansa piešķiršanas nosacījumus;

30.5.3. darījumus un samaksu apliecinošo dokumentu iesniegšanas termiņu.

31. Zinātnisko pētījumu veikšanai tiek piešķirts finansējums 30000 latu apmērā saskaņā ar Integrētās augļkopības programmu 2005.–2010.gadam.

32. Uz atbalstu zinātnisko pētījumu veikšanai var pretendēt institūcijas, kas ir reģistrējušās Zinātnisko institūciju reģistrā, veic pētījumus minētajā jomā un attiecīgo pētījumu publicēs valsts mēroga laikrakstos vai citos periodiskajos izdevumos, vai internetā.

33. Projekta iesniegumu zinātnisko pētījumu veikšanai (2.tabula) pretendents iesniedz Lauku atbalsta dienestā mēneša laikā pēc šo noteikumu spēkā stāšanās. Iesniegumam pievieno:

33.1. pieprasīto subsīdiju pamatojumu;

33.2. izdevumu tāmi;

33.3. gaidāmo subsīdiju izlietošanas rezultātu;

33.4. izpildītāju sarakstu;

33.5. informāciju par zinātnisko laboratoriju un personāla atestācijas līmeni;

33.6. atbalsta pretendenta apliecinājumu, ka pētījums tiks publicēts ne vēlāk kā dienā, kad šī informācija tiek sniegta atsevišķu organizāciju biedriem.

2.tabula

**Iesniegums subsīdiju saņemšanai lauksaimniecībā izmantojamiem zinātnes projektiem 2006.gadā**

|  |  |  |  |  |
| --- | --- | --- | --- | --- |
| Juridiskā persona | |  | | |
|  | | (nosaukums, reģ. Nr.) | | |
| Adrese |  | | | |
| Tālruņa numurs, e-pasts | | |  | |
| Norēķinu rekvizīti | |  | | |
|  | | (bankas nosaukums, kods, konts) | | |
|  | |  | | |
| Nodokļu maksātāja reģistrācijas numurs | | | |  |
| Pētījuma virziens | |  | | |

|  |  |  |
| --- | --- | --- |
| Nr.  p.k. | Projekta nosaukums | Subsīdiju summa (latos) |
|  |  |  |
|  |  |  |
|  |  |  |

Iesniegumam pievienoju:

|  |  |
| --- | --- |
| 1. |  |
| 2. |  |
| 3. |  |
| 4. |  |
| 5. |  |
| 6. |  |
| 7. |  |
|  | |
| (paraksts, vārds, uzvārds, datums) | |

|  |  |
| --- | --- |
| Lauku atbalsta dienesta atbildīgā amatpersona |  |
|  | (paraksts, vārds, uzvārds, datums) |

34. Uz atbalstu zinātnes projektu izstrādei var pretendēt, ja projekts tiek īstenots no 2006.gada 1.marta līdz 2006.gada 1.novembrim.

35. Iesniegtais projekts nedrīkst būt līdzfinansēts no šo noteikumu 5.pielikumā paredzētajām subsīdijām.

36. Līgumā var paredzēt avansa maksājumu 50 % apmērā. 40 % no subsīdiju summas samaksā pēc Zemkopības ministrijā apstiprinātā (iesniedz līdz 2006.gada 15.augustam) starppārskata iesniegšanas Lauku atbalsta dienestā (līdz 2006.gada 1.septembrim).

37. Galīgo norēķinu veic pēc Zemkopības ministrijā apstiprinātā (iesniedz līdz 15.novembrim) noslēguma pārskata, pieņemšanas un nodošanas akta, kā arī darījumus un samaksu apliecinošu dokumentu kopsavilkuma iesniegšanas Lauku atbalsta dienestā (līdz 2006.gada 1.decembrim).

38. Integrētās augļkopības sistēmas informācijas nodrošināšanai tiek piešķirts finansējums 10000 latu apmērā. Uz subsīdijām var pretendēt institūcijas, kas ir reģistrējušās Zinātnisko institūciju reģistrā.

39. Pretendents līdz 2006.gada 1.aprīlim Lauku atbalsta dienestā iesniedz:

39.1. manuskriptu (ikgadējiem izdevumiem – iepriekšējā gada izdevuma eksemplāru);

39.2. darba anotāciju;

39.3. izdevumu tāmi;

39.4. divu atbilstošās nozares speciālistu (ar vismaz augstāko izglītību) atsauksmes par izdodamo materiālu.

40. Līgumā var paredzēt avansa maksājumu 50 % apmērā.

41. Galīgo norēķinu veic pēc Zemkopības ministrijā apstiprinātā (iesniedz līdz 15.novembrim) noslēguma pārskata, pieņemšanas un nodošanas akta, kā arī darījumus un samaksu apliecinošu dokumentu kopsavilkuma iesniegšanas un apstiprināšanas Lauku atbalsta dienestā (līdz 2006.gada 1.decembrim).

**IV. Atbalsts integrētai dārzeņu audzēšanas sistēmai**

42. Subsīdiju mērķis ir sekmēt vidi saudzējošu intensīvas audzēšanas tehnoloģiju ieviešanu dārzeņkopībā, lai nodrošinātu augstas kvalitātes produkcijas ražošanu.

43. Subsīdijas saņem fiziskas vai juridiskas personas, kurām kultūraugu sējumi un stādījumi iekārtoti atbilstoši integrētas audzēšanas tehnoloģijas prasībām.

44. Subsīdiju saņemšanai nevar pieteikt dārzu platības saimniecībās, kuras par šīm platībām saņem atbalstu saskaņā ar Lauku attīstības plāna agrovides pasākumiem.

45. Subsīdijas tiek maksātas par faktiski apsētajām un apstādītajām kultūraugu platībām, ja:

45.1. atklāto lauku kopplatība nav mazāka par 3 hektāriem;

45.2. siltumnīcu kopplatība nav mazāka par 0,5 hektāriem;

45.3. sējumi un stādījumi tiek kopti, ievērojot integrētas, vidi saudzējošas audzēšanas tehnoloģijas.

46. Pretendents reģistrē žurnālā regulāras lauku kontrolpārbaudes rezultātus, pierakstot novērojumus par kaitēkļu un slimību parādīšanās pazīmēm, kā arī visus darbus, izlietotos minerālmēslus, pesticīdus un to izmantošanas laiku. Žurnālu uzrāda dārza pārbaudītājam vai Lauku atbalsta dienesta reģionālās lauksaimniecības pārvaldes pārstāvim. Žurnālā reģistrē arī iegādāto pesticīdu un minerālmēslu pavadzīmes.

47. Subsīdiju apmērs:

47.1. par dārzeņu audzēšanu atklātā laukā – 100 latu par hektāru;

47.2. par augu audzēšanu siltumnīcās maināmā substrātā (piemēram, kūdras renes, akmens vate vai cits substrāts, kurš tiek pilnībā atjaunots katru gadu visā kultūraugu sakņu zonā) – 0,50 latu par kvadrātmetru;

47.3. par augu audzēšanu siltumnīcās gruntī – 0,25 lati par kvadrātmetru.

48. Lai saņemtu subsīdijas, pretendents līdz 2006.gada 1.jūnijam iesniedz Lauku atbalsta dienesta reģionālajā lauksaimniecības pārvaldē iesniegumu (3.tabula). Iesniegumā norāda audzējamos kultūraugus, kā arī platības, kurās paredzēta integrētas dārzeņu audzēšanas tehnoloģijas izmantošana. Lauku atbalsta dienesta iesnieguma kopiju iesniedz asociācijā "Latvijas Dārznieks" attiecīgo platību apsekošanai un izvērtēšanai.

3.tabula

**Iesniegums subsīdiju saņemšanai par atklātā lauka un siltumnīcu platībām, kurās tiek izmantota integrētas audzēšanas tehnoloģija**

|  |  |  |
| --- | --- | --- |
| Lauku atbalsta dienesta |  | reģionālajai lauksaimniecības pārvaldei |

|  |  |  |
| --- | --- | --- |
| Iesniedzējs |  | |
|  | (vārds, uzvārds, juridiskas personas nosaukums, nodokļu maksātāja reģistrācijas numurs, tālrunis) | |
|  |  | |
| Juridiskā adrese | |  |
|  | |  |

|  |  |
| --- | --- |
| Lauku atbalsta dienesta klienta reģistrācijas numurs |  |

|  |  |
| --- | --- |
| Saimniecības atrašanās vieta |  |

|  |  |
| --- | --- |
| Norēķinu rekvizīti |  |
|  | (bankas nosaukums, kods, konts) |

|  |  |  |  |  |
| --- | --- | --- | --- | --- |
| Kultūraugs | Platība hektāros\*/m2 | Lauku bloka Nr. | Izcenojums latos par hektāru/m2 | Kopējā subsīdiju summa latos |
|  |  |  |  |  |
| Kopā: |  | x | x |  |

Piezīme. \* Atklātā lauka platības norāda ar precizitāti līdz vienai zīmei aiz komata.

|  |  |
| --- | --- |
| Iesniedzējs |  |
|  | (paraksts un tā atšifrējums) |

|  |  |
| --- | --- |
| Datums |  |

|  |  |
| --- | --- |
| Pieņēma |  |
|  | (Lauku atbalsta dienesta reģionālās lauksaimniecības pārvaldes pārstāvja amats, vārds, uzvārds, paraksts, datums) |
|  |  |
| Piezīmes |  |

49. Asociācijas "Latvijas Dārznieks" pārstāvji visā veģetācijas periodā pārbauda platību atbilstību integrētās audzēšanas tehnoloģijām un izvērtējumu iesniedz Lauku atbalsta dienestā līdz 2006.gada 1.oktobrim.

50. Ja platība atbilst integrētas audzēšanas prasībām, Lauku atbalsta dienests pieņem lēmumu par subsīdiju izmaksu līdz 2006.gada 1.novembrim. Lauku atbalsta dienests slēdz līgumu uz pieciem gadiem ar atbalsta pretendentu par agrovides prasību ievērošanu.

**V. Atbalsts produktīvu ilggadīgo stādījumu ierīkošanai**

51. Subsīdiju mērķis ir nodrošināt iekšējā tirgus pieprasījumu pēc Latvijā audzētiem augļiem, ogām un augļaugu stādiem.

52. Subsīdijas var saņemt fiziskas vai juridiskas personas, kas ierīkojušas stādījumus ar standarta vai sertificētu stādāmo materiālu un apliecinājušas to ar augu pasi vai augu aizsardzības dienesta fitosanitārās pārbaudes aktu par stādījuma ierīkošanai izmantoto stādāmo materiālu (izņemot smiltsērkšķus, dzērvenes, krūmmellenes (zilenes), krūmcidonijas, vīnogas).

53. Subsīdijas tiek piešķirtas par produktīvu ilggadīgo stādījumu ierīkošanu 2006.gadā uz zemes, kas ir pretendenta īpašumā vai pastāvīgā lietošanā, vai arī tiek nomāta uz laiku, kas nav mazāks par 10 gadiem, un attiecīgais nomas līgums ir reģistrēts pašvaldībā.

54. Subsīdijas tiek maksātas, ja:

54.1. kultūraugu intensīva tipa stādījumu platība augļu un ogu ieguvei nav mazāka par:

54.1.1. vienu hektāru ābelēm, ķiršiem, avenēm, smiltsērkšķiem un krūmogulājiem. Tiek summētas:

54.1.1.1. upeņu, jāņogu un ērkšķogu platības;

54.1.1.2. saldo un skābo ķiršu platības;

54.1.1.3. ābeļu platības, ja ābeles audzētas uz klona potcelmiem ar dažādu stādu skaitu hektārā;

54.2. plūmju, bumbieru, dzērveņu, krūmmelleņu (zileņu), krūmcidoniju, vīnogu un stādījumu platība nav mazāka par 0,5 ha;

54.3. aveņu, zemeņu un ābeļu klona potcelmu ciltsdārzu stādījumu platība ir robežās no 0,2 līdz 0,5 ha;

54.4. ābeļu klona potcelmu ierīkotājam ir potcelmu izcelsmi apliecinošs dokuments vai importētā stādāmā materiāla izcelsmi apliecinošs dokuments un muitas deklarācija (no valstīm, kas nav Eiropas Savienības dalībvalstis);

54.5. ir ievērota dārzu intensīvas audzēšanas tehnoloģija saskaņā ar šī pielikuma 4.tabulu un šķirnes – saskaņā ar šī pielikuma 5.tabulu.

4.tabula

## Dārzu intensīvas audzēšanas tehnoloģija

|  |  |  |
| --- | --- | --- |
| Nr. p.k. | Kultūraugs | Minimālais stādu skaits hektārā |
| 1. | Ābeles uz klona potcelmiem atkarībā no potcelmu tipa un vainagu veidošanas metodes | 1200, 660, 400 vai 200 |
| 2. | Bumbieres | 400 |
| 3. | Saldie ķirši | 500 |
| 4. | Plūmes | 660 |
| 5. | Skābie ķirši | 660 |
| 6. | Upenes | 3000 |
| 7. | Jāņogas | 2500 |
| 8. | Ērkšķogas | 2000 |
| 9. | Krūmmellenes (zilenes) | 2000 |
| 10. | Avenes | 5000 |
| 11. | Smiltsērkšķi | 1000 |
| 12. | Vīnogas | 1000 |
| 13. | Zemeņu ciltsdārzs | 10000 |
| 14. | Aveņu ciltsdārzs | 5000 |
| 15. | Ābeļu potcelmu ciltsdārzs | 20 000 |
| 16. | Krūmcidonijas | 2000 |

Piezīmes.

1. Dzērvenēm stādījuma biezība ir 30 stādu uz 1 m2.

2. Ābelēm, krūmmellenēm (zilenēm),ķiršiem, plūmēm un bumbierēm jābūt iežogotām.

3. Stādījumiem jābūt iekārtotiem atbilstoši sagatavotā augsnē un bez daudzgadīgajām nezālēm. Jābūt veiktām augsnes agroķīmiskajām analīzēm.

4. Ierīkojot augļu dārzu zālājā, jābūt sastrādātai 2 metrus platai apdobes slejai.

5.tabula

**Ilggadīgo stādījumu šķirnes**

|  |  |  |
| --- | --- | --- |
| Nr. p.k. | Kultūraugs | Šķirnes |
| 1. | Ābeles | *Doč Melbi,* *Ilga*, *Baltais Dzidrais*, *Koričnoje Novoje* (uz maziem un vidējiem potcelmiem), *Konfetnoje,* *Lobo*, *Auksis,* *Noris,* *Alro* *Tiina,* *Antej,* *Saltanat* (uz maziem un vidējiem potcelmiem), *Antonovka* (tikai Latgalē), *Sinap Orlovskij* (uz maziem un vidējiem potcelmiem), *Belorusskoje Maļinovoje*, *Rubin* (kazahu), *Iedzēnu* (uz maziem un vidējiem potcelmiem), *Zarja Alatau,* *Spartan* (labākajās dārza vietās), *Forele,* *Kovaļenkovskaja,* *Orļik* |
| 1.1. | Ābeļu klona potcelmi | B 491, B 396, PŪRE 1, B9, M 7, M 26, MM 106, B 118, A 2,  P 60, P 22, P 59, P 2 |
| 2. | Bumbieres | *Mļijevskaja Raņņaja*, *Mramornaja*, *Klapa Mīlule* (uzpotēta skeleta veidotājos), *Moskovskaja*, *Suvenīrs, Konference* (uzpotēta skeleta veidotājos), *Vasarine Sviestine*, *Pepi*, *Tajuščaja* (uzpotēta skeleta veidotājos), *Belorusskaja Pozdņaja*, *Bere Kijevskaja* (uzpotēta skeleta veidotājos) |
| 3. | Skābie ķirši | *Latvijas Zemais* |
| 4. | Saldie ķirši | *Brjanskaja Rozovaja, Ļeņingradskaja Čornaja, Iputj, Meelika* |
| 5. | Plūmes | *Julius*, *Kometa*, *Perdrigon*, *Ave*, *Lāse, Viktorija*, *Kārsavas* (Austrumlatvijā), *Skoroplodnaja* (Austrumlatvijā), *Stanley* (dārziem piemērotās vietās), *Eksperimentālfeltets* (labajās dārza vietās) |
| 6. | Avenes | *Kiržač*, *Meteor, Skromņica, Lazarevskaja, Sputņica, Norna, Bulgarski Rubin, Ottawa, Tomo, Novokitajevskaja, Polana* |
| 7. | Upenes | *Zagadka*, *Titania*, *Katjuša* (vietās, kur nav paaugstināta pumpurērču izplatība), *Ojebyn*, *Pamjatj Vavilova* |
| 8. | Jāņogas | *Holandes Sarkanās*, *Vierlander,* *Werdavia*, *Jonkheer van Tets, Vīksnes sarkanās*, *Zitavia, Rondom,* *Ņenagļadnaja*, *Juterburg* |
| 9. | Smiltsērkšķi | *Botaņičeskaja,* *Ļubiteļskaja*, *Prozračnaja* |

Piezīme.

Produktīvajos ilggadīgajos stādījumos pēc saskaņošanas ar Latvijas Augļkopju asociācijas pārstāvi vai izmēģinājumu iestādēm ir pieļaujamas arī jaunās perspektīvās šķirnes.

55. Subsīdiju apmērs augļu un ogu ieguvei ir šāds:

55.1. ābelēm uz klona potcelma – 2000 latu par hektāru, ja ābeļu skaits hektārā nav mazāks par 1200;

55.2. ābelēm uz klona potcelma – 1000 latu par hektāru, ja ābeļu skaits hektārā nav mazāks par 660;

55.3. ābelēm uz klona potcelma – 700 latu par hektāru, ja ābeļu skaits hektārā nav mazāks par 400;

55.4. ābelēm uz liela auguma klona potcelma – 400 latu par hektāru, ja ābeļu skaits hektārā nav mazāks par 200;

55.5. bumbierēm – 800 latu par hektāru;

55.6. plūmēm uz dažādiem potcelmiem – 1000 latu par hektāru;

55.7. saldajiem ķiršiem – 1000 latu par hektāru;

55.8. skābajiem ķiršiem, avenēm, ērkšķogām – 700 latu par hektāru;

55.9. sarkanajām jāņogām, krūmcidonijām – 400 latu par hektāru;

55.10. upenēm – 200 latu par hektāru;

55.11. krūmmellenēm (zilenēm) – 2000 latu par hektāru;

55.12. dzērvenēm – 2000 latu par hektāru;

55.13. vīnogām – 1000 latu par hektāru;

55.14. smiltsērkšķiem – 600 latu par hektāru;

55.15. ciltsdārziem stādu iegūšanai:

55.15.1. avenēm – 900 latu par hektāru;

55.15.2. zemenēm – 600 latu par hektāru;

55.15.3. ābeļu klona potcelmiem – 1200 latu par hektāru.

56. Pretendentam, kurš saskaņā ar līgumu (iepriekšējos gados noslēgtais līgums starp Lauku atbalsta dienestu un atbalsta pretendentu) racionāli kopj un izmanto iepriekšējo gadu stādījumus, 2006.gadā paredzētie jaunie stādījumi jāpiesaka Latvijas Augļkopju asociācijā līdz 2006.gada 1.maijam. Pretendents, kurš pirmo reizi ierīko ilggadīgos stādījumus, reizē ar iesniegumu līdz 2006.gada 1.maijam iesniedz Latvijas Augļkopju asociācijā biznesa plānu ar Latvijas Augļkopju asociācijas vai Latvijas Lauku konsultāciju un izglītības centra dārzkopības konsultanta apstiprinātu vietas, kultūraugu un platības izvēles pamatojumu, kā arī darbības plānu turpmākajiem trim gadiem.

57. Pēc stādījuma ierīkošanas subsīdiju pretendents uzaicina Latvijas Augļkopju asociācijas pārstāvi un vienojas par pārbaudes laiku. Par dabā veikto pārbaudi sastāda aktu. Stādījuma pārbaudi un apsekošanu veic:

57.1. pavasarī ierīkotajiem stādījumiem ne vēlāk kā līdz 2006.gada 10.jūnijam;

57.2. rudenī ierīkotajiem stādījumiem ne vēlāk kā līdz 2006.gada 10.novembrim.

58. Pretendents stādījumu pārbaudei iesniedz:

58.1. lauku bloku kartē iezīmētu eksplikācijas plānu ar atzīmētiem ierīkotajiem stādījumiem;

58.2. stādījumu shēmu, kurā redzams kopējais stādu skaits, rindu skaits, stādu skaits rindā, attālumi starp rindām un stādiem un šķirņu izvietojums.

59. Augļkopju asociācijas pārstāvis pēc pārbaudes dabā sastāda attiecīgu aktu. Aktu paraksta Latvijas Augļkopju asociācijas pārstāvis un pretendents.

60. Pēc stādījuma pārbaudes (bet ne vēlāk kā līdz 2006.gada 1.jūlijam par pavasarī ierīkotajiem stādījumiem un līdz 2006.gada 15.novembrim par rudenī ierīkotajiem stādījumiem) pretendents iesniedz Lauku atbalsta dienesta reģionālajā lauksaimniecības pārvaldē iesniegumu (6.tabula) ar informāciju par faktiski ierīkotajiem stādījumiem un šī pielikuma 58. un 59.punktā minētos dokumentus.

6.tabula

## Iesniegums produktīvo ilggadīgo stādījumu ierīkošanai 2006.gadā

|  |  |  |
| --- | --- | --- |
| Lauku atbalsta dienesta |  | reģionālajai lauksaimniecības pārvaldei |

|  |  |  |
| --- | --- | --- |
| Iesniedzējs |  | |
|  | (vārds, uzvārds, juridiskās personas nosaukums, nodokļu maksātāja reģistrācijas numurs, tālrunis) | |
|  |  | |
| Juridiskā adrese | |  |

|  |  |
| --- | --- |
| Lauku atbalsta dienesta klienta reģistrācijas numurs |  |

|  |  |
| --- | --- |
| Dārza atrašanās vieta |  |

|  |  |
| --- | --- |
| Norēķinu rekvizīti |  |
|  | (bankas nosaukums, kods, konts) |

|  |  |  |  |  |  |  |
| --- | --- | --- | --- | --- | --- | --- |
| Kultūraugs, šķirne | Izmantošanas mērķis | Lauku bloka Nr. | Stādījumu ierīkošanas mēneša dekāde | Stādu skaits (gab.) | Izcenojums latos par hektāru | Kopējā subsīdiju summa latos |
|  |  |  |  |  |  |  |
|  |  |  | Kopā: | | X |  |

Platības tiek norādītas ar precizitāti līdz vienai zīmei aiz komata.

|  |  |
| --- | --- |
| Iesniedzējs |  |
|  | (paraksts un tā atšifrējums) |

|  |  |
| --- | --- |
| Datums |  |

|  |  |  |
| --- | --- | --- |
| Pieņēma | |  |
|  | | (Lauku atbalsta dienesta reģionālās lauksaimniecības pārvaldes pārstāvja amats, vārds, uzvārds, paraksts, datums) |
|  | | |
| Piezīmes |  | |

61. Pretendents slēdz līgumu ar Lauku atbalsta dienesta reģionālo lauksaimniecības pārvaldi un apņemas ierīkotos stādījumus racionāli kopt un izmantot 10 gadu, bet aveņu mātes augus 4 gadus, zemeņu mātes augus – vienu gadu. Pretendents par stādījumu bojājumiem ziņo Lauku atbalsta dienesta reģionālajai lauksaimniecības pārvaldei. Ja stādījums tā kopšanas laikā neatgriezeniski cietis sausas vasaras, bargas ziemas vai nepārvaramas varas dēļ un to apliecina attiecīgs akts (kuru parakstījis Latvijas Augļkopju asociācijas pārstāvis, Lauku atbalsta dienesta reģionālās lauksaimniecības pārvaldes pārstāvis un subsīdiju pretendents), pretendentam saņemtās subsīdijas nav jāatmaksā, bet stādījums jāatjauno divu gadu laikā. Par stādījumu atjaunošanu tiek slēgta papildu vienošanās ar Lauku atbalsta dienestu, nemainot iepriekšējā līguma darbības beigu termiņu.

62. Ja stādījums ir gājis bojā kopšanas pasākumu nepildīšanas dēļ vai pretendenta īpašumā ir slikti kopti stādījumi, kuri ierīkoti par subsīdijām, Lauku atbalsta dienests, konsultējoties ar Latvijas Augļkopju asociāciju, ir tiesīgs pieņemt lēmumu par subsīdiju atteikumu pretendentam.

63. Lauku atbalsta dienests par 2006.gadā ierīkotajiem stādījumiem izmaksā subsīdijas šādā termiņā:

63.1. par pavasarī ierīkotajiem stādījumiem – mēneša laikā pēc dokumentu saņemšanas;

63.2. par rudenī ierīkotajiem stādījumiem pēc – 15.novembra.

Zemkopības ministrs M.Roze